CELEX: 62014CN0548
Language: sl
Date: 2014-11-28 00:00:00
Title: Zadeva C-548/14 P: Pritožba, ki jo je Arnoldo Mondadori Editore SpA vložila 28. novembra 2014 zoper sodbo Splošnega sodišča (peti senat) z dne 26. septembra 2014 v zadevi T-490/12, Arnoldo Mondadori Editore SpA/Urad za usklajevanje na notranjem trgu (znamke in modeli)

2.3.2015   
            
            
               SL
            
            
               Uradni list Evropske unije
            
            
               C 73/10
            
         
      Pritožba, ki jo je Arnoldo Mondadori Editore SpA vložila 28. novembra 2014 zoper sodbo Splošnega sodišča (peti senat) z dne 26. septembra 2014 v zadevi T-490/12, Arnoldo Mondadori Editore SpA/Urad za usklajevanje na notranjem trgu (znamke in modeli)
      (Zadeva C-548/14 P)
      (2015/C 073/16)
      Jezik postopka: angleščina
      
         Stranke
      
      
         Pritožnica: Arnoldo Mondadori Editore SpA (zastopniki: G. Dragotti, R. Valenti, S. Balice, E. Varese, odvetniki)
      
         Drugi stranki v postopku: Urad za usklajevanje na notranjem trgu (znamke in modeli), Grazia Equity GmbH
      
         Predlogi
      
      Pritožnica Sodišču predlaga, naj:
      
                  —
               
               
                  razveljavi točke od 25 do 33 in od 68 do 83 izpodbijane sodbe iz vseh pritožbenih razlogov;
               
            
                  —
               
               
                  ugodi tožbi pritožnice zoper odločbo odbora za pritožbe ali, podredno, zadevo vrne Splošnemu sodišču v novo obravnavanje, in;
               
            
                  —
               
               
                  UUNT naloži plačilo stroškov pritožnice v okviru prvostopenjskega in pritožbenega postopka.
               
            
         Pritožbeni razlogi in bistvene trditve
      
      Pritožnica navaja, da je treba izpodbijano sodbo delno razveljaviti iz teh razlogov:
      
                  A.
               
               
                  Splošno sodišče je napačno uporabilo pravo, ko je izključilo uporabo člena 8(1)(b) Uredbe Sveta (ES) št. 207/2009 (1) brez upoštevanja sodne prakse Sodišče glede komplementarnosti blaga in storitev in načela soodvisnosti; Splošno sodišču tudi ni upoštevalo oziroma je izkrivilo dejstva in dokaze, ki mu jih je predložila AME, glede podobnosti zadevnega blaga in storitev, vsaj v zvezi s pojmom komplementarnosti.
               
            
                  B.
               
               
                  Splošno sodišče je kršilo člen 8(5) Uredbe št. 207/2009, ker:
                  
                              i.
                           
                           
                              je napačno uporabilo pravo s tem, da je pripisalo specifično stopnjo ugleda znamki AME, ki se ne zahteva za namene izvajanja višje stopnje varstva, ki ga podeljuje člen 8(5) te uredbe; poleg tega Splošno sodišče pri oceni stopnje ugleda te znamke ni postopalo v skladu s tozadevno sodno prakso Sodišča.
                           
                        
                              ii.
                           
                           
                              je Splošno sodišče napačno uporabilo pravo s tem, da je izključilo obstoj povezave med znamkami na podlagi ocene upoštevnih dejavnikov (tj. narava zadevnega blaga in storitev, upoštevni del javnosti, stopnja ugleda prejšnje znamke, stopnja razlikovalnega učinka prejšnje znamke) in to v nasprotju z merili iz sodne prakse Sodišča kar zadeva uporabo člena 8(5) Uredbe št. 207/2009; Splošno sodišče je napačno uporabilo pravo tudi z ugotovitvijo obstoja verjetnosti zmede glede zadevnih znamk, ki se na zahteva za namene uporabe člena 8(5) te uredbe.
                           
                        
                              iii.
                           
                           
                              je Splošno sodišče napačno uporabilo pravo s tem, da je zavrnilo uporabo člena 8(5) Uredbe št. 207/2009 ne da bi ocenilo ali je bi bil znak, ki je bil predmet prijave za registracijo, lahko uporabljen za neupravičeno izkoriščanje prejšnje znamke, ki uživa ugled, oziroma za škodovanje temu ugledu.
                           
                        
            
         (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1).